બૉલીવુડ એક એવુ જગત છે કે જેની સાથે જોડાયેલ લોકો વિશે જાણવા માટે સામાન્ય પ્રજા આતુર હોય છે . આજના સમયની વાત જ નથી કે લોકો શાહરુખ ખાન , સલમાન ખાન કે આમિર ખાન કે પછી પ્રિયંકા ચોપરા , સોનમ કપૂર , શ્રદ્ધા કપૂર કે કૅટરીના કૈફ કે પછી આલિયા ભટ્ટ વિશે જાણવા આતુર રહેતા હોય . આ અગાઉના સમયમાં પણ લોકો તે વખતના સ્ટાર્સ , તેમની પર્સનલ લાઇફ કે તેની સાથે જોડાયેલી તસવીરી યાદો જોવા ને જાણવા માટે આતુર રહેતા હતાં . આજનો જમાનોનો તો વધુ આધુનિક થઈ ગયો છે . આજે તો મોટાભાગના સ્ટાર્સ સોશિયલ મીડિયા , ફેસબુક , ટ્વિટર , ઇંસ્ટાગ્રામ વિગેરે સાથે જોડાયેલા છે અને તેમના ફૅન્સને તેમની લેટેસ્ટમાં લેટેસ્ટ તસવીરો તથા ન્યુઝ મળી જતા હોય છે , પરંતુ એક સમય એવો પણ હતો કે બૉલીવુડ સેલિબ્રિટીઓની તસવીરો માત્ર ફિલ્મી મૅગેઝીનોમાં જ જોવા મળતી હતી . અખબારોમાં પણ જવલ્લે જ તેમની તસવીરો કે સમાચારો આવતા . સમયના વહેણ બદલાયા અને પછી ધીમે - ધીમે અખબારોમાં પણ ખાસ સિનેમાની પૂર્તિઓ આવવા લાગી . આજની તો વાત જ શું કરવી ? હવે તો અખબારોમાં સમાચારોના પાનામાં પણ બૉલીવુડના સમાચારોને જગ્યા મળવા લાગી છે અને વધારામાં પૂર્તિઓ તો ખરી જ . ઉપરાંત સોશિયલ મીડિયામાં બૉલીવુડ ન્યુઝ , અપડેટ્સ , તસવીરોની ભરમાર હોય છે . આમ છતાં , આજે અમે આપને બતાવવા જઈ રહ્યાં છીએ બૉલીવુડની એવી તસવીરો કે જે આપે ક્યારેય નહીં જોઈ હોય :